ÚRAD VLÁDY SLOVENSKEJ REPUBLIKY
               Sekcia vládnej legislatívy

                                                                                                                Na rokovanie vlády SR
                                                                                                                Dňa 27. augusta 2003
                                                                                                                K materiálu č. 7610/2003
                                                                                                                K bodu č. 16

S T A N O V I S K O

k návrhu na uzavretie Dohody medzi vládou Slovenskej republiky a vládou Indonézskej republiky o leteckej doprave

I.

      Návrh na uzavretie Dohody medzi vládou Slovenskej republiky a vládou Indonézskej republiky o leteckej doprave predložil na rokovanie vlády Slovenskej republiky minister dopravy, pôšt a telekomunikácií SR  Pavol Prokopovič v novom znení.

II.

   Účelom predkladanej dohody je vytvoriť právny rámec pre vykonávanie leteckých dopravných služieb vo vzťahu k zmluvným stranám. Jednotlivé články vymedzujú podmienky a pravidlá, za akých môžu určené letecké spoločnosti vykonávať lety a lietadlá pristávať na území štátov zmluvných strán a rieši aj ostatné otázky spojené s vykonávaním leteckej dopravy.

III.

      Dohoda je bilaterálnou medzinárodnou zmluvou prezidentskej povahy, z ktorej vznikajú práva alebo povinnosti fyzických osôb alebo právnických osôb a pred jej ratifikáciou je potrebný súhlas Národnej rady Slovenskej republiky podľa čl. 7 ods. 4 Ústavy SR.  Podľa čl. 7 ods. 5 Ústavy SR má prednosť pred zákonmi SR a na jej vykonanie nie je potrebný zákon.  

      Legislatívna rada vlády Slovenskej republiky prerokovala  návrh na uzavretie Dohody medzi vládou Slovenskej republiky a vládou Indonézskej republiky o leteckej doprave  na svojom rokovaní dňa 19. augusta 2003 a tento odporučila vláde Slovenskej republiky so štyrmi pripomienkami schváliť.

IV.

      Sekcia vládnej legislatívy Úradu vlády Slovenskej republiky konštatuje, že všetky pripomienky legislatívnej rady boli do materiálu zapracované a odporúča vláde slovenskej republiky návrh na uzavretie Dohody medzi vládou Slovenskej republiky  a  vládou  Indonézskej  republiky   v  predloženom    s c h v á l i ť.

V Bratislave 26. augusta 2003
Vypracoval: Pavel  K a n k a

                                                                          Štefan  G r m a n
                                                                           generálny riaditeľ
                                                                    Sekcie vládnej legislatívy